《援襄都统制张公》
元代·刘麟瑞

忠勇堂堂贯斗牛，英雄端不愧兜鍪。鹿门云合张罗网，龙尾波翻化髑髅。

双庙有灵开正祀，孤城无援屹中流。由来死节男儿事，却笑明年有客羞。

作者简介：元南丰（今江西南丰）人，号如村。刘埙次子。英宗至治间，以追思宋末仗义死节之士，搜讨遗事，赋五十律，成《昭忠逸咏》四卷。后其乡人赵景良采入所编《忠义集》中。